**ЧИТАЛИЩЕ ВИДЕЛИНА ПАНЧАРЕВО-1908,СОФИЯ**

***ОТЧЕТЕН ДОКЛАД***

*за дейността на*

*„Читалище Виделина-с.Панчарево-1908”*

***2018година***

*УВАЖАЕМИ ДАМИ И ГОСПОДА,*

Читалищeто е пространство на културната памет ,на връзката с корените и миналото.То превръща в реалност човешките преживявания .

Тук хората се чувстват добре дошли, поканени да изразят чрез разговори, творчество и други дейности,онова за което останалите социални пространства не дават възможност.

В читалището различни поколения могат да се срещат и опознаят.Читалището е пространство на младостта .То приканва хората да танцуват ,пеят,свирят,....творят -дава възможност на тяхната спонтанност и талант да бъдат представени пред по-широка аудитория.

В читалището възрастните могат да си спомнят ,че са били деца,а децата могат да се подготвят да станат възрастни като се учат.

\*

Искам да спра вниманието Ви към основните дейности в читалището- *КУЛТУРНО-ПРОСВЕТНА РАБОТА, САМОДЕЙНИ СЪСТАВИ, ШКОЛИ И КЛУБОВЕ ,БИБЛИОТЕЧНА ДЕЙНОСТ, МАТЕРИАЛНО-ТЕХНИЧЕСКА БАЗА.*

 **І КУЛТУРНО-ПРОСВЕТНА РАБОТА**

 През изминалия период бяха организирани мероприятия по различни поводи.Всяка година се отдава голямо значение по организирането на Колeдните празници,коледарските и лазарски групи,1март, 3март,11май-Денят на Кирил и Методий, 24май-Денят на българската просвета и култура,обичая „Бабин ден”, 1 ноември-„Деня на Народните будители” ,Деня на София и най-голямото по мащаб - Фоклорния фестивал”С песен и танц в Панчарево”.

 Всяка година обичая ”Бабин ден” /Деня на родилната помощ/ се очаква с вълнение от по-възрастните жени.По традиция се кани млада жена с бебе ,която изпълнява ролята на невеста и извършва ритуалното измиване на ръцете .Каним д-р Стефанова и мед.сестра Савова,а нашата самодейка баба Гюра изпълнява главната роля на Обичая.

 За 1март се организира конкурс съвместно с училището за най-оригинална мартеница и се връзват мартенички на нашите самодейци,също в Райнната администрация и други организации.

 За 3 март,националният празник беше организиран конщерт с участието на самодейните групи към читалището и ученици от 83-то ОУ „Елин Пелин”.

 За пролетните празници се организира Лазаруване с детската група за автентичен фолклор и група девойки.Те обикалят селото ,посещават къщите и пеят песни за здраве и сполука.Преди да тръгнат по къщите,групите отиват на литургия в черквата за да бъдат поръсени със светена вода и така те символично чрез капчиците светена вода внасят в домовете на хората здраве

Организира се и пролетен бал с конкурс за карнавален костюм,рисунка и стихове на пролетна тематика,честване за деня на музиката,Деня на детето , Деня на София ,Деня на Народните будители.През годината беше организиран и самостоятелен концерт на школата по пиано и китара с преподавател Марио Спасов.

По дълга подготовка отнема организирането и реализирането на традиционния фолклорния фестивал ”С песен и танц в Панчарево”,който провеждаме през първата половина на месец май .За целта всяка година кандидатстваме по проект „Събития на столичните райони за част от средствата по реализацията.В него вземат участие над 500 певци,музиканти,танцьори и разказвачи от София и страната.Фестивала няма конкурсен характер.Има за цел да съхрани и едновременно с това да популяризира и даде **„**трибуна” на българския фолклор и традиции, да „запали” колкото се може повече млади хора да заобичат българската песен,музика и танц.В подготовката и провеждането на фестивала вземат участие отново нашите самодейци и членове на читалището,които не само са изпълнители на сцената – а помагат в реализиране на събитието.

С голям концерт се отбеляза Деня на Народните будители,в който освен самодейци от читалището взеха участие и Спортен клуб”Фрийдам” и учениците от училището.

Тази година беше чествано и 30 години Район Панчарево с голям конщерт,в който нашите самодейци взеха участие.

 За коледните празници се организира коледен концерт, в който вземат участие всички наши самодейци. В него взеха участие всички самодейни състави от читалището,школата по

пиано и китара, клуб „Българско хоро”. По традиция всяка година Коледарските групи огласят селото с песните си и радват много семейства с гостуването си .Групите са организирани от детския и младежкия танцов състав и подготвят песните за коледуване.

Наред с местните изяви самодейните ни певчески и танцови състави взеха участие в празници и фестивали,организирани от други читалища и организации-някои от тях- традиционния събор в село Лозен , с. Локорско, фестивала „При шопите в Казичане” ,коледен концерт в с.Кокаляне, участия в тържества в Англо-Американското училище където се представят традиционни български практики като изработване на мартеници , месене на традиционнен български хляб, бродерия на традиционна българска шевица и др.

Периодично се организират и открити уроци по различните дейности в читалищато.

Клубовете по народни хора взимат участия също в концерти,фестивали и семинари.

Подготвени и представени бяха презентации на тема: „Легенда за мартеницата”

 „Денят на Европа” .Също и презентация на тема:”Библиотеката на читалище „Виделина-с.Панчарево-1908” представена пред децата от трета и четвърта група от ОДЗ 66 „Елица”и подготвителните групи на ЧУ „Изгрев” с.Панчарево.

Подготвено с помощта на библиотекаря и учениците от 1-ти клас сбогуване с Букварчето.

Представяне на „история на родният край” и „Минералният извор” пред ученици от Частно Училище „Изгрев” ;

Среща – разговор с младият писател Зан Диас с учениците от Частно училище „Изгрев”

 Проведен бе открит урок в библиотеката на тема „Валери Петров” ;

**ІІ САМОДЕЙНИ СЪСТАВИ**

 Едно от основните направления в работата на читалището са самодейните състави.

Танцовите състави са разпределени по възрасти

-детски танцов състав „Звънчета”

-Младежки танцов състав „Виделина”

Участниците от юношесткия състав преминаха към младежкия състав

Певчески групи са

Вокална група „Девойки” за автентични песни, детска група ”Роса” ,Вокална група „Иглика”-тяхните изпълнения са с музикален съпровод. Някои от членовете на групата проявяват интерес да се учат и на автентично пеене .

-Оркестъра се състои от трима музиканти Иван Донков ,Борислав Марков, Илиян Василев.За концертите,понякога се канят и гост музиканти .

**ІІІ . ШКОЛИ и КЛУБОВЕ**

В читалището са организирани и работят -школа по пиано и солфеж

 и школа по китара с преподавател Марио Спасов.

Участниците идват с желание за часовете.Представят се добре на всички концерти..

 В читалището са организирани два клуба за изучаване на народни хора:

 -Клуб „Панчаревско хоро” ;-Клуб БГ”Денс Димитрови”; -Клуб „Йога”.

**ІV. БИБЛИОТЕЧНА ДЕЙНОСТ**

През 2018 година библиотеката работи по следните основни задачи:

Вниманието на библиотекаря бе насочено към подобряване работата по основните показатели: читатели и заети библиотечни документи;

Продължи работата по редакция на каталозите;

Положени бяха максимални усилия за подобряване работата със с

Справочно библиографския фонд, с цел задоволяване на читателските интереси;

Чрез формите на библиотечна работа бяха отбелязани кръгли годишнини, дати и събития, като бе обърнато внимание на популяризиране на книгата.

Извършена бе частична инвентаризация на библиотечният фонд през м.юни 2018г.

Изработени - 247 работни дни, изразени в часове 1976 часа.

За 2018 година в библиотеката са се записали 225 читатели.

Общият брои на заетите библиотечни документи е достигнал 5892т.

Абонамента на библиотеката за 2018 година е от 4 периодични издания на стойност – 180,75 лв. Заетите периодични издания са 288 тома.

През 2018 г. добър партньор на библиотеката в използването на ИКТ оборудването е 83 ОУ „Елин Пелин” – Панчарево, Частно училище „Изгрев” и 66 ОДЗ „Елица”.

Най-доброто сътрудничество на библиотеката за обмен за добри практики с потребителите и общностите е библиотеката при читалище „Светлина” –с.Г.Лозен.

С витрини и други нагледни форми се отбелязаха по важни дати и събития като:

Творчеството на Валери Петров, Георги Константинов и др., Зима в моето село, Национални костюми, царство на приказките и много други, 140 г. от обесването на Васил Левски , Деня на библиотекаря,Финал на учебната година, Ден на будителите, Празник в библиотеката, Коледари, Благотворителен базар и др..

ОСНОВНИ ЗАДАЧИ

1. Да се положат максимални усилия за подобряване работата по основните показатели: читатели и заети библиотечни документи.
2. Да продължи работата по редакция на каталозите.
3. Системна работа със Справочно-библиографски фонд, с цел задоволяване потребностите на читателите.
4. Отбелязване на кръгли годишнини, дати и събития, като се обръща внимание популяризиране на книгата.

 5. Да се координират усилията с училищата, детската градина и пенсионерският клуб с цел съвместна работа.

 6. Сътрудничество с библиотеките от с.Г.Лозен, с.Кокаляне и с.Пасарел.

 **Организация и съдържание на работа с читатели**

 Обслужване на читатели

1. Чрез рекламни материали периодично да се прави реклама на ново получена литература, с цел привличане на нови читатели.
2. Периодично да се правят витрини „Нови книги”.

 Заети библиотечни документи.

1. Чрез формите на библиотечна работа и използване на ИКТ системно да се отбелязват кръгли годишнини, дати и събития, с цел популяризиране на книгата.

 Справочно-библиографска работа

1. Да се извърши инвентаризация на Справочния фонд
2. Редовно да се поддържа Литературоведската картотека

3. Да продължи работата по редакция на каталозите

 4. Редовно да се поддържат: Топографския и Систематичния каталози на Справочният фонд. 5. Да се подготвят и изнесат беседи по библиотечно библиографски знания като:

* Среща с учениците от първи клас – „Посещение в библиотеката, запознаване с правилата за ползване на библиотеката”;
* „Работа със справочните издания и каталози”

Масова работа

1. Редовно да се изготвят витрини и рекламни материали посветени на годишнини, дати, събития и чествания.

2. Чрез формите на библиотечна работа и с помощта на ИКТ да се организират и проведат дейности като срещи с творци на литературата и изкуствата.

 Комплектуване и организация на Библиотечния фонд

1. Да продължи работата по редакция на каталозите – детски отдел.
2. Да се извърши отчисление на библиотечни документи от библиотечния фонд на библиотеката.

3. Да се извърши инвентаризация на Справочния фонд.

 Материална база

1. През 2019 година да се направи ремонт на тавана в Детския отдел и Българска художествена литература на библиотеката.
2. От средствата на читалището да се направи нов абонамент на периодични издания за 2020 година.
3. Периодично да се закупуват нови библиотечни документи според нуждите на библиотеката.

 **V .МАТЕРИАЛНО-ТЕХНИЧЕСКА БАЗА**

 Една от основните отговорности на читалището е поддържането на материално-техническата база на добро ниво. За целта се търсят възможности за допълнително финансиране чрез службите на Районната териториална администрация.

 През 2018 година беше направен ремонт на покривите на сградата, частичен ремонт на част от складовите площи ,подмяна на прозорец в библиотеката ,

и други по-дребни ремонти възникнали през годината .

 За провеждането на ежегодния фестивал „С песен и танц в Панчарево“ част от средствата бяха спечелени по проект на Столична община.Останалите средства читалището отдели от бюджета си. Както всяка година ” Потребителна Кооперация Панчарево” дари 200лв. за фестивала ,за което Читалището изказва специални благодарности на Председателя Зоя Костова и на членовете на Кооперацията.

 Необходимо е да бъде извършен цялостен ремонт– подмяна на главния водопровод-захранващи основни тръби в сградата , също освежителен ремонт на две гримьорни Необходима е и профилактика на съоръженията на сцената.За по- голямата безопастност при качване на покровните пространства е необходимо да бъде поръчана и изработена аварийна стълба с парапет.

 Това са част от свършените и предстоящи работи във връзка с поддържането на материално-техническата база.

 УВАЖАЕМИ ДАМИ И ГОСПОДА,

Представих ви дейността на читалището за 2018г. Погледът върху миналото и настоящето на читалището показва ,че съществуването му е тясно свързано с развитието на обществото и е зависимо в морален смисъл от интересите на хората в културен аспект.

 Развитието на читалището е било и е в тясна връзка с конкретната ситуация и нуждите на обществото , и обратно- читалището винаги е играло ключова роля по отношение поощряването на онези социални връзки и взаимоотношения ,които са имали важна роля за сплотяване на хората.

 Мисията на читалището може да бъде наречена общуване.Когато читалищата са достатъчно гъвкави,те винаги могат да създазат модели на общуване ,теми на общуване ,сфери на интериси за образование и изкуство.А дали ще общуват възрастни , младежи, деца или творци - в читалището има място за всеки !

ПРЕДСЕДАТЕЛ:

 НА „ЧИТАЛИЩE ВИДЕЛИНА-с.ПАНЧАРЕВО-1908” Цветанка Димитрова

СЕКРЕТАР:

НА” ЧИТАЛИЩЕ ВИДЕЛИНА-С.АНЧАРЕВО-1908”

 Снежана Петрова

**Мандат 2018-2021г.**

**Читалищно Настоятелство:**

1.Цветанка Кръстева Димитрова

 2.Снежана Костова Петрова

3.Славка Стаменкова Маркова

 4.Радослава Стоянова Кръстева

 5.Маргарита Гроздева Генчева

 6. Наско Николаев Малинов-нов член

7. Маргарита Димитрова Станкова-нов член

**Проверителна комисия:**

1.Зоя Спасова Костова

2.Бистра Димитрова Будинова

 3. Емилия Петрова Тошева

**У С Т А В**

**На “ Читалище ВИДЕЛИНА-с.ПАНЧАРЕВО-1908”СОФИЯ**

**Носител на орден „Кирил и Методий” І степен**

***Глава първа***

 **Общи положения**

Чл.1. (1) „Читалище ВИДЕЛИНА-с.Панчарево-1908”София е традиционно самоуправляващо се българско културно-просветно сдружение,което изпълнява и държавни задачи в областта на културата. В дейността му могат да участват всички граждани без ограничение на възраст, пол, политически и религиозни възгледи и етническо самосъзнание.

1. Читалището е юридическо лице с нестопанска цел осъществяваща своята дейност в полза на обществото.То подлежи на вписване в регистъра на Окръжния съд съгласно закона за Народните читалища.
2. Читалището не е ограничено със срок или прекратително условие.

 **Н А И М Е Н О В А Н И Е**

Чл.2. Наименованието на читалището е:**”Читалище ВИДЕЛИНА – с.Панчарево-1908”**

**С Е Д А Л И Щ Е**

Чл.3. Седалището на читалището е: с.Панчарево,ул. “Самоковско шосе” № 230а,гр. София

**Ц Е Л И**

Чл.4. Целите на „Читалище ВИДЕЛИНА–с.Панчарево-1908” са свързани със:

 1. Развитие и обогатяване на културния живот;

 2.Запазване на обичаите и традициите на българския народ;

 3.Разширяване знанията на гражданите и приобщаването им към ценностите и постиженията на науката;

4. Възпитаване и утвърждаване на националното самосъзнание.

5. Изграждане на високо културни и образовани личности, приобщени към идеите за устойчиво и екологично развитие на обществото и природата.

 6. Повишаване културата и образованието на младите хора чрез запознаването им с най-новите достижения на европейската и световна наука, изкуство и култура.

 7.Изграждане на съвременна култура на основата на европейския междукултурен диалог при съхраняване на самобитната култура на българския народ.

 8.Запознаване жителите на с.Панчарево с националните и европейски постижения в областта на културата, науката и образованието чрез използване на съвременни технологии и комуникации.

 9. Създаване и развитие на спортна култура сред жителите на района.

 10. Осигуряване достъп до информация на жителите и гостите на с.Панчарево.

 11. Развитие и обогатяване на социалната и образователна дейност в населеното място.

**Д Е Й Н О С Т И**

 Чл.5. (1) „ЧиталищеВИДЕЛИНА-с.Панчарево” извършва основни дейности като:

 1. Уреждане и поддържане на библиотека, читалня, фото-, фоно-,филмо- и видеотека;

2. Запазване и развитие на любителското художествено творчество във всички негови аспекти, ритуални празници, концерти, спектакли и изложби;

 3. Организиране на школи, клубове по интереси, лектории, семинари, курсове, празненства, концерти, чествания и младежки дейности;

 4. Събиране и разпространяване на знания за родния край;

5. Създаване и съхранение на музейни сбирки;

6. Информираност и разпространение на знания.

 7. Реализация на социално насочени проекти и инициативи.

 8. Допълнителни дейности, основани на пазарни механизми и подпомагащи основните им функции.

 Читалището няма да разпределя печалби.

**УЧАСТИЕ В ЧИТАЛИЩНИ СЪЮЗИ**

Чл.6. „Читалище ВИДЕЛИНА-с.Панчарево-1908” може да се съюзява за защита на своите интереси и за провеждане на съвместни инициативи и дейности с други читалища, читалищни сдружения и Съюза на Народните читалища.

 ***Глава втора***

**ЧЛЕНСТВО. ВИДОВЕ ЧЛЕНОВЕ**

 Чл.7. (1) Членовете на читалището са индивидуални, колективни и почетни.

 (2) Индивидуалните членове са български граждани. Те биват действителни и спомагателни:

 1. Действителните членове са най-малко 50 дееспособни лица навършили 18 години, които участват в дейността на читалището, плащат редовно, определения по устава членски внос и имат право да бъдат избирани;

 2. Спомагателните членове са лица на възраст до 18 години, те нямат право да избират и да бъдат избирани и имат само съвещателен глас.

 3. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание.

 Колективни членове могат да бъдат:

* професионални организации
* стопански организации
* търговски дружества
* кооперации и сдружения
* културно-просветни и любителски клубове и творчески колективи

4. Почетни членове могат да бъдат български и чужди граждани с изключителни заслуги за читалището.

**ПРИЕМАНЕ НА НОВИ ЧЛЕНОВЕ**

Чл.8. (1) Приемането на нови членове става въз основа на писмена молба, подписана от лицето, кандидат за член, отправена до Настоятелството на “Читалище ВИДЕЛИНА-с.Панчарево-1908”.

 (2) Приемането на нови спомагателни членове до 18 години става въз основа на писмена молба, подписана от лицето кандидат за член и писмено потвърждение от неговите родители, настойници или попечители и отправена до Настоятелството на читалището.

 (3) Приемането на нови колективни членове става въз основа на писмена молба, отправена до Настоятелството на “Читалище ВИДЕЛИНА-с.Панчарево-1908”, подписана от лицето, представляващо и управляващо кандидатът за член с приложено решение на съответния управителен орган за подаване на молба за членство и удостоверение за актуално съдебно състояние.

 (4) Приемането на действителни и спомагателни членове става с решение на настоятелството с мнозинство повече от половината от членовете си.

 (5) Почетни членове се приемат от общото събрание по предложение на настоятелството, придружено с писмено съгласие на лицето, че не възразява да стане почетен член.

**ПРАВА И ЗАДЪЛЖЕНИЯ НА ЧЛЕНОВЕТЕ**

Чл.9. (1) Общи права на членовете са:

1. Право на информация относно дейността на читалището;
2. Право да участва в дейността на читалището.

(2). Общи задължения на членовете са:

1. Да работят за осъществяване целите на читалището;

2. Да плащат редовно определения им членски внос;

3. Да изпълняват решенията на Общото събрание и Настоятелството на читалището;

4. Да не пречат при осъществяване дейността на читалището.

**ПРАВА НА ДЕЙСТВИТЕЛНИТЕ ЧЛЕНОВЕ**

Чл.10. Право на действителните членове е да:

1. избират и да бъдат избирани в органите на читалището;
2. използват преференции и отстъпки при получаване услуги от страна на читалището.

**ПРАВА НА СПОМАГАТЕЛНИТЕ ЧЛЕНОВЕ**

Чл.11. (1) Право на спомагателните членове е да използват преференции и отстъпки при получаване услуги от страна на читалището.

**ПРАВА И ЗАДЪЛЖЕНИЯ НА КОЛЕКТИВНИТЕ ЧЛЕНОВЕ**

Чл. 12. (1) Право на колективните членове е да:

1. Използват преференции и отстъпки при получаване услуги от страна на читалището;
2. Бъде популяризиран сред обществото фирмата, фирмения знак и продукта на колективните членове при осъществяване дейността на читалището;

 (2) Задължение на колективните членове е да съдействат за осъществяване целите на читалището, да подпомагат дейността, поддържането и обогатяването на материалната база.

**ПРЕКРАТЯВАНЕ НА ЧЛЕНСТВЕНОТО ПРАВООТНОШЕНИЕ**

Чл.13. (1) Прекратяването на членственото правоотношение става доброволно чрез писмена молба на самия член или при изключване с решение на Общото събрание при мотивирано предложение от страна на Проверителната комисия или Настоятелството в случаите на:

1. Уронване престижа и доброто име на читалището
2. Системно неизпълнение решенията на органите на читалището
3. Системно неспазване задълженията като член на читалището
4. Прекратяване на членството настъпва автоматично при:
5. Неучастие в три последователни заседания на общото събрание, т.е поради системно неучастие в дейността на читалището.
6. Не плащане на членския внос в продължение на една година.
7. Влязла в сила присъда за умишлено престъпление от общ характер.
8. Прекратяване на членството настъпва и със смъртта на член или прекратяване или

обявяване в несъстоятелност на колективен член.

***Глава трета***

**УПРАВЛЕНИЕ И ПРЕДСТАВИТЕЛСТВО**

**ОРГАНИ НА УПРАВЛЕНИЕ НА ЧИТАЛИЩЕТО**

Чл.14. Органи на читалището са Общото събрание, Настоятелството и Проверителната комисия.

**РАЗДЕЛ І. ОБЩО СЪБРАНИЕ**

**СТАТУТ НА ОБЩОТО СЪБРАНИЕ**

Чл.15. (1) Върховен орган на читалището е Общото събрание.

 (2) Общото събрание се състои от всички членове на читалището, имащи право на глас.

**ПРАВОМОЩИЯ НА ОБЩОТО СЪБРАНИЕ**

Чл.16. (1) Общото събрание:

1. изменя и допълва устава;
2. избира и освобождава членовете на Настоятелството, Проверителната комисия и Председателя;
3. приема вътрешните актове, необходими за организацията на дейността на читалището;
4. изключва членове на читалището;
5. определя основните насоки на дейността на читалището;

 6. взема решение за членуване или прекратяване членството в читалищното сдружение;

 7. приема бюджета на читалището;

 8. приема годишния отчет до 31 март на следващата година;

 9. определя размера на членския внос;

 10. отменя решения на органите на читалището;

 11. взема решения за отнасяне до съда на незаконосъобразни действия на ръководството или отделни читалищни членове;

 12. взема решение за прекратяване на читалището.

 (1) Решенията на Общото събрание са задължителни за другите органи на читалището.

**СВИКВАНЕ НА ОБЩОТО СЪБРАНИЕ**

Чл.17. (1) Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на читалището с право на глас. При отказ на Настоятелството да свика извънредно събрание, до 15 дни от постъпването на искането, Проверителната комисия или една трета от членовете на читалището с право на глас, могат да свикат извънредно общо събрание от свое име.

 (2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена или връчена не по-късно от 7 дни преди датата на провеждането. В същият срок на вратата на читалището и на други общодостъпни места, трябва да бъде обявено и съобщение за събранието.

 (3) Общото събрание е законно, ако присъстват най-малко половината от имащите право на глас членове на читалището. При липсата на кворум събранието се отлага с един час. Тогава събранието е законно, ако присъстват не по-малко от една трета от членовете при редовно общо събрание и не по-малко от половината плюс един от членовете при извънредно Общо събрание.

 (4) Решенията по чл.16, ал.1, т.1, т.11, се вземат с мнозинство най-малко две трети от всички членове. Останалите решения се вземат с мнозинство повече от половината присъстващи членове.

**РАЗДЕЛ ІІ. НАСТОЯТЕЛСТВО**

**СТАТУТ НА НАСТОЯТЕЛСТВОТО**

Чл.18 (1)Изпълнителен орган на читалището е Настоятелството, което се състои от 7/седем / действителни членове, избрани от Общото събрание за срок от три години.

 (2) Настоятелството заседава най-малко веднъж на 2 месеца и се свиква по предложение на Председателя или на двама /трима/ от членовете на Настоятелството.

 (3) Поканата трябва да съдържа проекто предложение за дневния ред, датата, часа и мястото на заседанието.

**ИЗИСКВАНИЯ КЪМ ЧЛЕНОВЕТЕ НА НАСТОЯТЕЛСТВОТО**

Чл.19. Членове на настоятелството не трябва да са в роднински връзки по права и съребрена линия до четвърта степен.

**ПРАВОМОЩИЯ НА НАСТОЯТЕЛСТВОТО**

Чл.20. (1) Настоятелството:

 1. свиква общото събрание;

 2. осигурява изпълнението на решенията на Общото събрание;

 3. подготвя и внася в Общото събрание отчет за дейността на читалището;

 4. назначава секретаря на читалището и утвърждава длъжностната му характеристика;

 5. води и съхранява Книгата на членовете на читалището.

 (2) Настоятелството взема решение с мнозинство на повече от половината на членовете си.

**ПРЕДСЕДАТЕЛ НА ЧИТАЛИЩЕТО**

Чл.21. (1) Председателят на читалището е член на настоятелството и се избира от общото събрание със срок от 3 години.

 (2) Правомощия на Председателя :

 1. организира дейността на читалището съобразно закона , устава и решенията на Общото събрание;

 2. представлява читалището;

 3. свиква и ръководи заседанията на Настоятелството и председателства Общото събрание;

 4. отчита дейността си пред Настоятелството;

 5. сключва и прекратява трудовите договори със служителите, съобразно бюджета на читалището и въз основа решение на Настоятелството;

 6. ежегодно в срок до 10 ноември представя на кмета на Района предложения за дейността на читалището през следващата година.

**СЕКРЕТАР НА ЧИТАЛИЩЕТО**

Чл.22. (1) Секретарят на читалището се назначава от Настоятелството.

 (2) Правомощия на Секретаря:

 1.Организира изпълнението на решенията на Настоятелството, включително решенията за изпълнението на бюджета;

 2. Организира текущата основна и допълнителна дейност;

 3. Отговаря пряко за работата на щатния и хоноруван персонал; 4. Представлява читалището заедно и поотделно с Председателя.

**ПРЕДСТАВИТЕЛСТВО**

Чл.23. Читалището се представлява пред трети лица в страната и чужбина от Председателя и Секретаря заедно и поотделно.

**РАЗДЕЛ III. ПРОВЕРИТЕЛНА КОМИСИЯ**

Чл.24. (1) Проверителната комисия осъществява контрол върху дейността на Настоятелството,

Председателя и Секретаря на читалището по спазване закона, устава и решенията на Общото събрание.

 (2) Проверителната комисия може да бъде свиквана на заседания от всеки член на Проверителната комисия или Настоятелството.

 (3) При констатирани нарушения Проверителната комисия уведомява Общото събрание на читалището, а при данни за извършено престъпление - и органите на прокуратурата.

 (4) Проверителната комисия взема решение с мнозинство повече от половината на членовете си.

**МАНДАТ И СЪСТАВ НА ПРОВЕРИТЕЛНАТА КОМИСИЯ**

Чл.25. (1) Проверителната комисия се състои от 3 / трима/ членове, избрани от Общото събрание за срок до три години.

 (2) От членовете на Проверителната комисия Общото събрание избира Председателя на Проверителната комисия. Той ръководи заседанията на Проверителната комисия и уведомява Общото събрание и Настоятелството за взетите решения в 7 дневен срок от приемането им.

 (3) Членовете на проверителната комисия не могат да бъдат лица, които са в трудовоправни отношения с читалището или са роднини на членовете на настоятелството по права линия, съпрузи, сестри, братя и роднини по сватовство от първа степен.

Чл.26. Не могат да бъдат избирани за членове на Настоятелството и Проверителната комисия лица, които са осъждани на лишаване от свобода за умишлени престъпления от общ характер.

***Глава четвърта.***

**ИМУЩЕСТВО И ФИНАНСИРАНЕ**

**РАЗДЕЛ I. ИМУЩЕСТВО**

**СЪСТАВ НА ИМУЩЕСТВОТО**

Чл.27. Имуществото на читалището се състои от право на собственост и от други вещни права, вземания, ценни книжа и други права и задължения.

**РАЗПОРЕЖДАНЕ С ИМУЩЕСТВО**

Чл.28. (1) Читалището не може да отчуждава недвижими вещи и да учредява ипотека върху тях.

 (2) Движими вещи могат да бъдат отчуждавани, залагани, бракувани или заменени с по-доброкачестнвени само по решение на Настоятелството.

1. Недвижимото и движимо имущество, собственост на читалището, както и приходите от него не подлежат на принудително изпълнение, освен вземанията, произтичащи от трудови правоотношения.
2. Читалищните сгради не могат да се предоставят за използване от клубове с политически цели, за обсебването им от религиозни секти и други дейности, противоречащи на добрите нрави, национално самосъзнание и традиции.
3. Читалището няма право да организира или да предоставя имуществото си за хазартни игри и нощни заведения.

**РАЗДЕЛ II. ФИНАНСИРАНЕ**

**НАБИРАНЕ НА СРЕДСТВА**

Чл.29. Читалището набира средства от следните източници:

 1. членски внос;

 2. културно-просветна и информационна дейност;

 3. наеми от движимо и недвижимо имущество ;

 4. дарения и завещания;

 5. образователна дейност;

 6. субсидия от държавни и общински бюджети;

 7. други допълнителни дейности, свързани с основния предмет на дейност и незабранени от закона.

**РЕД ЗА ОПРЕДЕЛЯНЕ НА ЧЛЕНСКИЯ ВНОС**

Чл.30. (1) Членският внос се определя от Общото събрание по предложение на Настоятелството.

 (2) Членският внос е годишен и се заплаща през текущата година.

 (3) Членският внос за действителни членове е 5 лева годишно,3лв. за пенсионери,учащи се и самодейци.Почегни членове са освободени от членски внос.

 (4) Членският внос за спомагателни членове ще се определи при постъпване на

 заявления за членство

(5) Членският внос за колективни членове ще се определи при постъпване на заявления за членство.

**ОТЧЕТ ЗА ПРИХОДИТЕ И РАЗХОДИТЕ**

Чл.31. (1) Читалищното Настоятелство и Проверителната комисия изготвят годишния отчет за приходите и разходите, който се приема от Общото събрание.

1. Отчетът за изразходваните от бюджета средства се представя в Района, на чиято територия се намира читалището в законоустановените срокове.

***Глава пета.***

**ПРЕКРАТЯВАНЕ**

Чл .32. (1) Читалището се прекратява по решение на Общото събрание, вписано в регистъра на окръжния съд;

 (2) Читалището може да бъде прекратено с ликвидация или по решение на окръжния съд, ако:

 1. дейността му противоречи на закона, устава и добрите нрави;

 2. имуществото му не се използва според целите и предмета на дейността на читалището;

 3. е налице трайна невъзможност читалището да действа или не развива дейност за период от две години;

1. е обявено в несъстоятелност.

Чл.33. (1) При прекратяване на читалището се извършва ликвидация.

 (2) Ликвидацията се извършва от настоятелството или от определено от него лице-ликвидатор.

1. Ако ликвидатор не е определен той се определя от окръжния съд по седалището на читалището.

Чл.34 (1) Ликвидаторът е длъжен по възможност да удовлетвори кредиторите на юридическото лице с нестопанска цел за осъществяване на общественополезна дейност от наличните парични средства, а ако това е невъзможно – чрез осребряване първо на движимото, а след това на недвижимото имущество на юридическото лице с нестопанска цел.

1. Имуществото не може да се прехвърля по какъвто и да е начин на:

 1. учредителите, настоящите и бивши членове;

 2. лицата, били в състава на органите му и служителите му;

1. 3. ликвидаторите, освен дължимото възнаграждение;
2. съпрузите и лицата по т.1-3;
3. роднините на лицата по т.1-3 по права линия-без ограничение,по съребрена линия до четвърта степен или по сватовство –до втора степен включително.

Чл.35. (1) Имуществото, останало след удовлетворението на кредиторите се предоставя на юридически лица с нестопанска цел, със същата или близка нестопанска цел по решение на ликвидатора.

1. Читалищното сдружение, в което е членувало прекратеното читалище не може да

претендира за разпределянето на имуществото на това читалище.

 **ДОПЪЛНИТЕЛНИ РАЗПОРЕДБИ**

1.Членове на Настоятелството могат да бъдат само лица с редовно членство в читалището

 и най-малко средно образование.

2.Читалището има кръгъл печат с надпис името на читалището,населено място,година на основаване и знак –разтворена книга и изгряващо слънце.

3.Патронният празник на читалището е **11 МАЙ** – празникът на **„Светите братя Кирил** **и**

 **Методий”.**

4.На официални бланки да бъдат изписвани званията “**Обрaзцово”** и **Орден “Кирил и Методий” І степен** /Указ №1053/30.ХІІ.1967г. на Народното събрание/

**ТОЗИ УСТАВ Е ПРИЕТ НА ОТЧЕТНО-ИЗБОРНО СЪБРАНИЕ НА”ЧИТАЛИЩЕ ВИДЕЛИНА-с.Панчарево-1908”на23.02.2018година от присъстващите членове на събранието.Към него има списък с имената и подписите на членовете.Двата документа са неразделна част един от друг.**

НАСОКИ ЗА РАБОТА

В „ЧИТАЛИЩЕ ВИДЕЛИНА –С. ПАНЧАРЕВО-1908”

За периода 2019г.

І. ОСНОВНИ НАСОКИ ЗА КУЛТУРНО-МАСОВАТА РАБОТА

1.Да продължи работата по честването на бележити дати и събития,обичаи и др.

2.Да се изпълнява по план заложения Културен календар.

3.Да се организира Традиционния Фолклорен Фестивал „С песен и танц в Панчарево”

4.Да продължат участията на самодейните състави в наши или организирани от други организации концерти,фестивали и други.

5.Да продължат добрите практики на сътрудничество с читалищата от Район Панчарево и други райони.

6.Да продължи доброто сътрудничество с 83ОУ „Елин Пелин”, 66 ОДЗ”Елица”, ОУ”Изгрев”,Англо-Американското училище и други училища.

7.Да продължи работата по организацията за репетиции и изяви на самодейните колективи,клубове и школи и набиране на нови членове.

8.Да се създаде организация за разкриване на школа по акордеон при проявен интерес.

ІІ. ОСНОВНИ НАСОКИ ЗА БИБЛИОТЕЧНАТА ДЕЙНОСТ

Основни задачи

1.Да се положат максимални усилия за подобряване работата по основните показатели: читатели и заети библиотечни документи.

2.Да продължи работата по редакция на каталозите.

3.Отбелязване на кръгли годишнини, дати и събития, като се обръща внимание популяризиране на книгата.

5.Да се координират усилията с училищата и детската градина с цел съвместна работа.

6.Сътрудничество с други библиотеки.

Организация и съдържание на работа с читатели

 Обслужване на читатели

7.Чрез рекламни материали периодично да се прави реклама на ново получена литература, с цел привличане на нови читатели.

8.Периодично да се правят витрини „Нови книги”.

Справочно-библиографска работа

9.Да се извърши инвентаризация на Справочния фонд

10.Редовно да се поддържа Литературоведската картотека

11.Да се подготвят и изнесат беседи по библиотечно библиографски знания.

 12.Чрез формите на библиотечна работа и с помощта на

ИКТ да се организират и проведат дейности като срещи с творци на литературата и изкуствата

ІІІ.МАТЕРИАЛНО-ТЕХНИЧЕСКА БАЗА

1.Да се прави редовно абонамент на периодични издания

2.Да се закупуват нови библиотечни документи според нуждите на библиотеката.

3. Да се търсят възможности чрез Районата Администрация на средства,необходими за голямите ремонти в читалището.

* Аварирали покриви

- Основни водопроводни тръби

 - Теча в библиотеката

4. При възникване на аварии да бъдат отстранявани своевременно. 5.Да се извършва текущ при добри финансови показатели в нуждаещите се помещения и съоръжения.

 Председател:

 /Цв.Димитрова/